Generált képződmények

A **generált képződmények** olyan blokk csoportosulások, melyek a Minecraft környezetét alkotják.

## A normál világ

A normál világban számos képződmény megtalálható.

### Terep

A biomoktól függ a világ magassága, formája. Itt az egész talaj kőből készül, és a 63-as réteg alatt minden szabad helyet víz tölti ki, kivéve a képződményeket.

#### Hegyek

A **hegyek** sziklás, lejtős talajformák. A Kaland Frissítésben ezeket a formákat minden biomban meg lehetett találni, de a frissítés után már elég ritkán lehet megtalálni őket az hegység biomon kívül. Ezek egy terepgenerációs algoritmus során keletkeznek.

* Egy kép az hegység biomról.
* Egy hatalmas túlnyúlás egy hegység biomban.
* Hegyi túlnyúlás egy lebegő szigettel.
* Hatalmas földlap egy hegy tetején.

#### Lebegő "szigetek"

A **lebegő "szigetek"** olyan képződmények, amelyek a levegőben lebegnek, és nem kapcsolódnak sem talajhoz, sem óceánhoz, sem hegyhez, sem sziklához. A lebegő "szigetek" valójában csak hatalmas földdarabok egy szikla közelében, de lehetnek hatalmas nagy képződmények is, folyókkal, és fákkal. Ezek valójában egy játékhiba részei, amelyet eléggé nagy kihívás lehet kijavítani (mint például a láva tavakat). Azonban a megjelenése miatt a fejlesztők elfogadták, mint egy alap képződményt a játékban. A lebegő szigetek gyakran megtalálhatóak az hegység, a tundra, a jéghegyek és a gombasziget biomokon, de bárhol megtalálhatóak. A többjátékos módban nagy hasznunkra lehetnek, érdemes bázist építeni rá, mivel nehezen érhető el.

* Egy ritka, természetesen előforduló, nagy, lebegő "sziget".
* Egy másik lebegő sziget.

#### Óceánok

Az **óceánok/tengerek** hatalmas víztömegek, ahol minden egyes blokk egy vízforrás. A talaj néha elérheti az óceán tetejét, kis szigetet formálva ezzel. A Kaland Frissítésben az óceánok a talajgeneráló algoritmus alapján képződtek, de utána már önálló biomok lettek.

* Egy kép az óceán biomról

#### Folyók

A **folyók** hosszú, vízzel teli árkok, amelyek kettéválaszthatják a biomokat. Nincs áramlatuk. A folyók értékes forrásai az agyagnak. Dombos és hegyes területeken a talaj elérheti a 62-es réteget is, száraz folyómedret kialakítva ezzel.

* Az első kép a folyókról, egy óriásgombával a közepén, amelyet Notch készített. (Jegyzet: Az óriásgomba nem terem meg a gombaszigeten kívül.)
* Egy keskeny folyó.
* Egy hosszú folyó egy sivataggal és egy erdővel mellette.

#### Dombok

A **dombok** véletlenszerűen generált képződmények a térképen. Ahogyan a lépcsők, úgy a dombok is körbejárhatóak, el lehet jutni a legalacsonyabb ponttól a legmagasabb pontig, segédeszköz nélkül. Az algoritmus úgy készíti el a dombokat, hogy az alsó szinten mindig legyen egy hely, ahonnan a felsőbb szintre lehet jutni, így simán, ugrásokkal fel lehet jutni a tetejére. A kivételek ritkák.

* Egy véletlenszerűen generált domb néhány fűvel, és fával.

#### Tengerpartok

A **tengerpartok** általában óceánok mellett képződnek, és fedik a partvonalat. Két típusa van: homokos tengerpart és sóderes tengerpart. A homokos tengerparton homokkő is megtalálható. A sóderes tengerpartnak nincs alsó korlátja, így fennál a veszély, hogy belezuhanunk egy alatta lévő barlangba.

Történelmi jegyzet: A Béta 1.8-as verzióbeli talajgenerációs algoritmusban lévő változtatások miatt a tengerpartok teljesen eltűntek a játékból. Azonban a 12w01a, és az 1.2-es verzióban a homokos tengerpartok visszatértek, de máshogyan néztek ki, és máshogyan képződtek. A sóderes tengerpartok kimaradtak az 1.1-es verzióból. A 12w07a verzió után a tengerpartok generálódása nagyot fejlődött.

* Egy régi homokos tengerpart a Béta 1.8-ban.
* Az új tengerpart a 12w01a, és az 1.2-es verzióban, hatalmas tóval a közepén.
* Indák kúsznak le a tengerparton.
* A gombasziget a tengerpart mellett.
* Sóder a Béta 1.8-as verzió előtt
* Egy tengerpart közel egy Tajga biomhoz az 1.2.4-es verzióban.

### Felszín

#### Felszíni rétegek

A felszín felső rétegei átkonvertálódnak biomfüggő anyaggá: általában fű és föld, sivatagokban és tengerpartokban homok. A homok alatt homokkő generálódik.

#### Vízgyűjtők

Néha az átkonvertálódás helyett a felszíni réteg nem homok, fű, vagy föld lesz, hanem egy lyuk, kőből. Egy gyakori félreértés szerint a játékosok általában hibának gondolják, azonban ezek konkrét részei a játéknak. Hasonlítanak a geológiai 'pajzsokra' (egy tektonikailag stabil kőterület, amely védtelen egy hosszabb erózióval szemben, korának köszönhetően; ez eltér a vízgyűjtőktől). Erdőkben és síkságokon elméletileg sokkal gyakoribbak, és néha vízzel teliek. Néha ásványok is találhatóak a felszínén, mint például szén, vagy vas.

* Egy természetes vízgyűjtő.

### Nagy képződmények

#### Barlangok

Bővebben: Barlang
A **barlangok** üregek és alagutak, amelyek változatosan jelennek meg a föld alatt. Főként kőből állnak, és nagy mennyiségű érc található bennük. Sivatag, vagy tengerpart alatt lévő barlangoknál homokkövet is lehet találni.

* Egy sötét barlang zombival.

#### Szakadékok

A **szakadékok** magas, hosszú repedések a földben. Általában 30-50 blokk magasak, emiatt veszélyesek a zuhanás miatt. Ezzel szemben eléggé keskenyek, általában nem szélesebbek 5 blokknál. Különböző szinteken létrejöhetnek rajta szegélyek, amelyeken végig lehet járni. Bármely szintnél megtalálhatóak, néha akár a felszín felett is, kanyonokat formálva -- ezek pedig ismét veszélyesek a zuhanás miatt. Lehetnek azonban a felszín alatt is, a tengerben. Nagyon mélyre lenyúlhatnak, akár gyémántérc is található bennük. Ha elég mélyen vannak, akár láva is található bennük, amely néha az egész talajt elfoglalja.

A szakadékok barlangokhoz, kazamatákhoz, elhagyott bányákhoz, vagy akár bármely más képződményhez is kapcsolódhatnak. A hatalmas falaiknak köszönhetően sokszor víz- és lávafolyások találhatóak az oldalán, amelyet akár a játékos maga is elkészíthet, hogy megkönnyítse a függőleges mozgást.

* Egy szakadák lávafolyóval és vízeséssel.
* Két szakadék egymásba kapcsolódik.
* Egy szakadék, amely nyitott az ég felé.
* Szakadék egy másik szakadék alatt.
* Egy szakadék hóval fedve.

#### Elhagyatott bányák

Bővebben: Elhagyatott bányák
Az **elhagyatott bányák** földalatti képződmények, amelyek elágazó bányász alagutakból állnak. Ezekben az alagutakban fatámaszték és hiányos sín található. Ez az egyetlen hely a Minecraft-ban, ahol megtalálható a mérges bányapók. Könnyű elveszni labirintusaiban, ha nem helyezünk fáklyákat, vagy más jelzőblokkokat. A Minecraft 1.2 óta hidakat is képeznek, ha alattuk nincs blokk. Ládák is találhatóak bennük (a 13w02a verzió óta tárolócsille). Ezekben ritka tárgyak is megtalálhatóak, mint például gyémántok és dinnyemagok, az utóbbi pedig csak itt található meg (vagy a falusiakkal való kereskedés során szerezhető dinnyéből szedhető ki). Ezen kívül vasrudat, szenet, csákányokat és más hasznos dolgokat is tartalmaznak. Gyakran található bennük szén, vas, lazurit, aranyérc, vagy esetleg smaragd, vagy gyémántérc.

* Egy elhagyott bányaakna.
* Lebegő elhagyott bányaakna egy szakadékban.

#### NJK Falvak

Bővebben: NJK Falu
Az **NJK Falvak** sivatagi és síkság biomokon képződnek és a falusiak otthona. Az NJK szó Nem Játékos Karaktert jelent (angolul NPC: Non Player Character). Több különböző házból, farmból, tornyokból és néha kovácscéhből állnak. A falusiak a falu körül mozognak. Az NJK falvak változtatják megjelenésüket a biomtól függően. A normál világban az NJK falvak leginkább sivatagokban találhatóak, mert ez a legsimább biom (az óceánok után, ahol nem képződhetnek NJK falvak).

* Egy NJK falu.
* Egy vizen képződött NJK falu.
* Egy szakadékon képződött NJK falu.
* Falu egy nagyon lapos térképen. Ez a falu sokkal nagyobb, mint az átlagos falvak.
* Egy sivatagi falu a 12w21a verzióban.

#### Erődök

Bővebben: Erőd
Az **erődök** földalatti "várak", melyekben több szoba, ajtók, és más dolgok találhatóak (a szobák közé tartozik a könyvtár, a szökőkút szoba, kazamata-féle szoba, stb.). Az erődök kőtéglából, mohás kőtéglából, repedt kőtéglából, ajtókból, vasrácsokból, és kőlépcsőfokokból állnak. Tartalmaznak még termeszeket, melyekkel érdemes vigyázni, amikor az erődök körül ásunk. Egy speciális szobában található egy portál a Végbe. Ládák is találhatóak itt, olyan tárgyakkal, mint például könyvek, vöröskő, a végzet szeme, almák, kenyerek, iránytűk, és vas eszközök/páncélok.

* Az első kép az erődökről. Jelenleg majdnem teljesen a föld alatt helyezkednek el.

### Kis képződmények

A kis képződmények nem minden biomon találhatóak meg, közülük néhány csak speciális biomokon található.

#### Tavak

A **tavak** kis csoportjai a folyékony blokkoknak. A vizes tavak most már a tengerszint alatt is képződnek, vagy akár barlangok belsejében is, amelyek többnyire kis csoportjai több vízblokknak, földdel vagy homokkal körülvéve. A havas biomokban ezen tavak felső rétege megfagyhat. A tavak lávából is lehetnek, azonban ezek sokkal ritkábbak. A lávatavak körül lehet sóder, homok, kő, vagy szénérc is. Az 1.2-es verzióban lehetséges volt, hogy a lávató 1 blokkal az alapkőzet felett képződött, ezzel eltüntetve az alapkőzetet, és átjárót biztosítva a végbe. Ez elég ritka volt, és nehezen lehetett megtalálni. A 13w17a verzió óta vizes oázisok nem keletkeznek a sivatagban.

* Egy tó az Alfa 1.2.6-os verzió után. Valahol a Béta 1.2-es verzió óta ezek sokkal gyakoribbak lettek.
* Egy ritkább lávató az Alfa 1.2.6-os verzió után. Szintén gyakoribbak lettek valahol a Béta 1.2-es verzió után.
* Egy tó a tajga biomban, amely befagy.
* Egy lávató a sivatagi biomban.
* Földalatti tavak, amelyek víz alatt keletkeztek és levegőt vittek az óceánba.
* Erdőtűz keletkezik a természetesen előforduló lávató miatt.

#### Kazamaták

Bővebben: Kazamata
A **kazamaták** apró, általában földalatti szobaszerű helységek mohás kővel és zúzottkővel körülvéve. Általában tartalmaz 1-2 ládát (ritkán egyet sem), és egy agresszív szörnyidézőt a közepén, amely a ládákat őrzi. A szörnyidéző idézhet zombikat, csontvázakat, pókokat (előfordulhat, hogy póklovast is). A ládák tartalmazhatnak különböző, ritka értékeket, mint például zenelemezt, varázskönyvet, nyerget, és aranyalmát. Ritkábban két kazamata is képződhet egymás mellett, de képződhet akár három kazamata is elég közel egymáshoz.

* Egy kazamata szörnyidézővel a közepén, és két ládával. A fáklyát a játékos helyezte el.

#### Ásványi erezetek

Az **ásványi erezetek** a természetesen előforduló ércek formái. Ezek bárhol megtalálhatóak, ahol van természetes kőblokk. Első lépésben a kőblokkok föld-, vagy sóderblokkal cserélődnek ki, majd szén-, vas-, arany-, vöröskő-, gyémánt-, smaragd-, és lazuritérccel. Ezek csakis kőblokkokkal cserélődhetnek ki, és sem magukkal, sem más blokkokkal nem cserélődhetnek ki.

* Több érc egy lávató felett.
* Egy vízalatti szénerezet.
* Több erezet egy barlangban.

#### Fák

Bővebben: Fa
A **fák** olyan képződmények, melyek a térképpel együtt, és a játékos által is képződhetnek (facsemetéből nőnek). Fából és levelekből épülnek fel. A fák lehetnek aprók, kisebb csoportokban, ám lehetnek nagy, elágazó fák is, melyek levágásához akár több perc is szükséges. A Béta 1.2-es verzióban nyírfák, és fenyőfák is léteztek, a Minecraft 1.2-es verziójában pedig megjelentek a dzsungelfák is. A dzsungelfák természetesen 2x2 blokknyi vastag törzzsel rendelkeznek, indák lógnak le róluk, és kakaóbabok is lehetnek rajtuk. A facsemeték gyorsabban nőnek, ha csontlisztet használnak rajtuk.

* Fatípusok.
* Egy fenyőerdő.

#### Óriásgombák

Bővebben: Óriásgombák
Az **óriásgombák** olyan képződmények, melyek természetesen csak a gombaszigeteken jelennek meg. Egy hosszú tönkből és vörös, vagy barna színű blokkokból állnak. Gombaszigeteken kívül is növeszthetők egy átlagos gomba csontliszttel való megnövesztésével, vagy képződhet micéliumon is.

* Egy barna óriásgomba.
* Egy vörös óriásgomba.
* Vörös és barna óriásgomba egy gombaszigeten.

#### Növények

Több apró növény is képződhet: virág, magas fű, elhalt cserje, tavirózsa, gomba, cukornád, tök, kaktusz, fenyő, inda, és kakaóbab. Piros és sárga virágok is találhatóak kisebb csoportokban.

#### Források

A **források** véletlenszerűen képződő víz-, vagy lávablokkok. Mindkettő megtalálható a kőblokkok (például hegyek) függőleges oldalán, de a lávaforrások sokkal gyakoribbak a 32-es réteg alatt, barlangokban. Mindkét forrás begyűjthető vödörrel. A források csak az Infdev után lévő verziókban léteznek.

* Egy lávaforrás a hegy oldalán.
* Egy lávaforrás belezúdul az óceánba.
* Két lávaforrás.
* Vízforrás egy sziklán.

#### Sivatagi kutak

Ezek a homokkő blokkból és lépcsőfokból készült építmények csakis sivatagi biomokban találhatóak meg, és a 12w04a verzióval kerültek be a játékba. Habár kutaknak gondolják, valójában nem lehet tudni, mi a fő értelmük. Vízforrásként is használható, mivel a középső vízblokk végtelen. Van rá lehetőség, hogy egy kút egy erőd, vagy egy elhagyott bányaakna belsejében képződjön. Arra is van lehetőség, hogy kaktuszok mellett képződjön. 1/1000 a lehetősége, hogy egy sivatagi darabka tartalmazzon kutat, így elég ritka képződményről beszélhetünk. Ez a képződmény nem kapcsolható ki az "Építmények generálása" funkcióval. A 13w17a verzió után vízzel teli tavak nem keletkeznek a sivatagban, így a kút lehet az egyetlen vízforrás a sivatagokban.

* Egy sivatagi kút.
* Egy kút építmény.
* Egy kút építmény egy földalatti kazamata mellett.
* Egy lebegő kút.

### Templomok

A **templomok** természetesen képződő építmények, amelyek csapdákat, és kincseket tartalmaznak.

#### Sivatagi templomok

Bővebben: Sivatagi templom
A **sivatagi templomok** olyan képződmények, amelyek a sivatagban keletkeznek a 12w21a verzió óta. Piramisoknak is hívják őket. Általában homokkőből, dekoratív homokkőből, csiszolt homokkőből, homokkő lépcsőkből, narancs és kék gyapjakból készülnek. A kék gyapjú alatt található egy kamra, ahol a 4 láda van, amelyek nagyon értékes zsákmányt tartalmaznak (de legtöbbször csak aranyat és rohadt húst találhatunk bennük). A kamra közepén egy kő nyomólap található, amely egy 3x3-as TNT lapra van kötve. A piramisok ládáiban található smaragd, gyémánt, vasrúd, Aranyrúd, rohadt hús, és csont. A narancs gyapjú a tornyok oldalán egy egyiptomi hieroglifát rajzol ki (ankh), amely az élet szimbóluma.Ajánlott NEM a kék, hanem egy mellette elhelyezkedő blokkot kiütni, hogy ne a nyomólapra ess, ami 9 TNT blokkot aktivál.

* Egy sivatagi templom.
* A piramis eleje.
* A piramis belseje.
* Egy 12w26a verzióbeli piramis.

#### Dzsungel templom

Bővebben: Dzsungel templom
A **dzsungel templomok** a 12w22a verzióval bekerült építmények, amelyekben nyílcsapdákat, és rejtett kincseket találhatunk. A dzsungel templomokban botlódrót aktiválja a csapdákat. Egy dugattyús zárrendszer is található ezekben a templomokban, amelyet ha megfelelő kombináció szerint kapcsolunk fel, egy titkos ajtót nyit ki, ahol egy másik láda is található. A kombináció tippelgetése helyett könnyebb, ha átássuk magunkat a helységbe.A kazamatákat kivéve ez az egyetlen forrása a mohás kőnek.

* Egy dzsungeltemplom.

#### Vízalatti templom

Bővebben: Vízalatti templom
A **vízalatti templomok** az 1.8-as frissítésben került a játékba. Ez a tenger, óceán mélyén található meg. Több szobából áll, illetve egy toronyból. A templomot őrszemek védik, illetve a tornyot - amely nyolc aranytömböt rejt - a nagy őrszem. A vízalatti templom prizmarin téglából, prizmarin blokkból és sötét prizmarinból áll, a termeit pedig tengeri lámpás világítja be.

* Egy kép a vízalatti templomról
* Egy másik kép a vízalatti templomról

### Boszorkánykunyhók

A **boszorkánykunyhók** mocsarakban képződnek, vagy nagyon, nagyon ritkán más biomokban. Ezekben boszorkányok teremnek. A kunyhók fenyőfadeszkából, és tölgyfából készülnek. Fenyőfalépcsőkből készül a tető széle, 2 kerítés díszíti a bejáratot, és 1 kerítés az ablakban van. A kunyhóban található egy barkácsasztal, és egy üres üst; az ablakpárkányon egy virágcserép, benne pedig egy gomba található. A boszorkány nem tud visszamenni a kunyhójába, ha már egyszer kiment belőle. Nincsenek sem ládák, sem más zsákmányok a kunyhóban. Ritka, de lehetséges olyan kunyhót találni, melyben az ültetett gombán kívül egy másik gomba is található, a padlón. A kunyhó épp elég magas, hogy a boszorkány beleférjen, de a kalapja a plafonban van. Ez a képződmény Baba Yaga-n alapul, egy boszorkányról egy szláv folklórból, aki egy olyan kunyhóban élt, amely hatalmas csirkelábakon állt.

* Egy boszorkánykunyhó.
* Egy másik boszorkánykunyhó.
* Egy hibának köszönhetően a barkácsasztal a plafonon van.
* Egy barna gomba nőtt a padlón.
* Egy boszorkánykunyhó több gombával, amelyek természetesen nőttek oda, még a barkácsasztalra is.

## Az Alvilág

Az Alvilág, habár ugyanolyan nagy, kevesebb képződményt tartalmaz, mint a normál világ.

#### Lávatenger

A **lávatengerek** a 30-as réteg alatt találhatóak meg az Alvilágban. Méretük hatalmas, és nagyon gyakoriak. Több száz, akár ezer méter hosszúak is lehetnek, minden irányban, és általában alvilágkővel vannak körülvéve (vagy ritkán lélekhomokkal). Még távoli rendereléssel is ritkán lehet látni a lávatengerek végét.

* Egy lávatenger, amelyben egy szellem fürdik.

#### Alvilági erőd

Bővebben: Alvilági erőd
Az **alvilági erődök** hatalmas építmények, amelyek főként alvilágtéglából, alvilágtégla-kerítésből, és lépcsőkből készültek. Mérete miatt elég könnyű eltévedni bennük, és nehéz lehet visszatérni a portálhoz. Az alvilági erődök alagútként is beleépülhetnek az alvilágkőbe. Őrlángidézőket és alvilági bibircsókot is lehet találni bennük. A többi szörnyidézővel ellentétben az őrlángok bárhol teremhetnek, és nemcsak zombi malacemberek, hanem sorvasztócsontvázak is megjelenhetnek az erődökben. A 13w18b verzió után az alvilági erődökben láda is található. A ládák általában sarkokon képződnek.

* Egy alvilági erőd az Alvilágban.

#### Izzókő erezet

Az **izzókő erezetek** természetes ásványok, amelyekhez kibányászásához nem kell eszköz. Korall-formában képződnek, és az alvilágkőről lefelé lógnak, így a plafonokon találhatóak. Szerencsére ezek a plafonok lehetnek alacsonyan is, így nem kell az életünket áldozni értük.

#### Egyéb

Lélekhomok- és sóderterületek találhatóak a 64-es réteg körül, és az 1.5-ös verzió óta alvilági kvarc, és "rejtett láva" is található az Alvilágban. A rejtett lávák egy blokknyi helyet foglalnak el, és ásás nélkül nem láthatóak.

## A Vég

A Vég a legpusztább dimenzió, amelyben csak négy különös képződmény található.

#### A sziget

A Végben egy hatalmas, aszteroida alakú sziget található, amely teljes mértékben végzetkőből készült, és a végtelen semmiben lebeg.

#### Szökőkút

Egy szökőkút képződik, miután a Bevégző Sárkányt legyőzik, ez ad hazautat a játékosnak. Ezen a szökőkúton található a sárkánytojás is.

#### Obszidián terasz

Az **obszidián terasz** egy 5x5-ös négyzet obszidiánból, ahova a játékos kerül, amikor belép a Végbe.

* Néha ez a terasz a sziget belsejében képződik. Ilyenkor kihagy annyi blokkot, hogy a játékos tudjon szabadon mozogni.
* A terasz a levegőben is képződhet.
* Nagyon ritka esetekben a terasz egy obszidiánpilléren is keletkezhet, amelyen egy bevégzőkristály van.

#### Obszidiánpillér

Bővebben: Obszidián oszlopok
Az **obszidiánpillérek** (obszidiántüskék, obszidián oszlopok) magas, toronyszerű építmények, amelyek a Végben képződnek. Elsőként az 1.0-ás verzióban jelentek meg, amikor bevezették a Vég dimenzióját. Egyik része sincs a talajban. A tetején bevégzőkristály található, amely a Bevégző Sárkányt gyógyítják.

* Obszidiánpillérek a Végben, mielőtt a bevégzőkristályok megjelentek. Egy bevégzőt is lehet látni.

## Eltávolított

Bővebben: Biomok és generált képződmények története
## Lásd még

* Biomok
* Biomok és generált képződmények története

## Hivatkozások

1. ↑ http://www.reddit.com/r/Minecraft/comments/108s0s/witches\_out\_of\_place/c6bcgy5